**SPORTSKA ZAJEDNICA GRADA ŽUPANJE**

**IZVRŠNI ODBOR**

Broj: 42/23.

U Županji, 13.rujan 2023. godine

Na temelju članka 34. i 75. Zakona o sportu (“Narodne novine” broj 141/22.), članka 51. stavka 2. i 9. Statuta Sportske zajednice Grada Županje (u daljnjem tekstu Zajednica) i članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provede udruge (Narodne novine br. 26/15. i 37/21.) Izvršni odbor Zajednice objavljuje

**DRUGI JAVNI POZIV**

**ZA PRIJAVU PROJEKATA**

**IZ PODRUČJA SPORTA ZA GRAD ŽUPANJA**

**U 2023. GODINI**

**I.**

Program javnih potreba u sportu na području Grada Županja usvojilo je Gradsko vijeće Grada Županja a objavljen je u Službenom vjesniku Grada Županja br. 9/22. i 5/23. U Financijskom planu sredstva su raspoređena po programskim područjima.

Predmet ovog javnog poziva je prikupljanje pisanih projekata iz područja sporta za Grad Županja u 2023. godini.

**II.**

Pisani projekati za raspored sredstava iz točke I. ovoga Poziva imaju se odnositi na sljedeće aktivnosti, poslove i djelatnosti:

1. Trening i natjecanje sportskih klubova i udruga

- poticanje i promicanje sporta,

- provođenje sportskih aktivnosti djece, mladeži i studenata,

- djelovanje sportskih udruga

- sportska priprema, domaća i međunarodna natjecanja te opća i posebna zdravstvena

zaštita sportaša,

- zapošljavanje osoba za obavljanje stručnih poslova u sportu,

- sportsko-rekreacijske aktivnosti građana,

- sportske aktivnosti osoba s teškoćama u razvoju i osoba s invaliditetom,

- održavanje i korištenje sportskih objekata nužnih za provedbu projekata klubova i

udruga

- provođenje i financiranje znanstvenih i razvojnih projekata elaborata i studija u funkciji

razvoja sporta.

**III.**

Ukupno planirana vrijednost Javnog poziva je **30.000** EUR / **226.035** HRK.

Očekivani broj projekata: 19.

**Najmanji** iznos financijskih sredstava koji se može prijaviti i ugovoriti po pojedinom projektu je **400** EUR / 3.013,80HRK, a **najveći** iznos po pojedinom projektu je **7000** EUR /52.741,50HRK**.**

**Način plaćanja:**

Projekti za koje su odobrena financijska sredstva Sportska zajednica će isplatiti sredstva korisniku u iznosu 100% iznosa navedenog u ugovoru u roku 30 dana od dana potpisivanja ugovora, ovisno o raspoloživosti proračunskih sredstava, odnosno dinamici punjenja proračuna – a sve na temelju zahtjeva za isplatu.

**IV.**

Rok za podnošenje prijedloga projekata je 30 dana, a završava **12**. **listopada 2023. godine.**

**V.**

Svaka udruga može prijaviti i ugovoriti dva projekta u okviru ovog Javnog poziva na razdoblje provedbe do kraja prosinca 2023. godine. Ista udruga može biti partner na više projekata unutar prioritetnih područja Javnog poziva.

Udruga je dužna priložiti dokaze da se protiv odgovorne osobe u udruzi i voditelja projekta ne vodi kazneni postupak, te da udruga ima podmirene sve doprinose i plaćen porez prema Republici Hrvatskoj.

Kako se može ostvariti financiranje projekta detaljno je opisano u Uputama za prijavitelje.

**VI.**

Pravo sudjelovanja na javnom pozivu imaju sve pravne osobe sa sjedištem na području Grada Županja, a koje temeljem Zakona o sportu (“Narodne novine” broj 141/22.) mogu obavljati djelatnost sporta i upisane su u registar sportskih djelatnosti kod nadležnog ureda i punopravni su članovi Sportske zajednice Grada Županje.

Prijavu projekta na Javni poziv može podnijeti udruga koja je upisana u Registar udruga, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve prethodne obveze prema svim davateljima financijskih sredstava iz javnih izvora i koja se Statutom opredijelila za obavljanje djelatnosti i aktivnosti koje su predmet financiranja.

**VII.**

Projekti se dostavljaju isključivo elektronskim putem, kroz SOM Natječaj aplikaciju čiji su linkovi dostupni na mrežnim stranicama Sportske zajednice grada Županja (https://sz-zupanja.hr).

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom, indikativni kalendar provedbe Javnog poziva te dostavljanje opisnog i financijskog izvještaja po završetku projekta, detaljno su opisani u Uputama za prijavitelje na Drugi javni poziv za prijavu projekata iz područja sporta za Grad Županja u 2023. godinu.

**VIII.**

Sva pitanja vezana uz ovaj Javni poziv mogu se postaviti elektroničkim putem Sportskoj zajednici Grada Županje.

**Prilog**: **PREDSJEDNIK:**

**-** Upute za prijavitelje **Kruno Šarić, prof.**

- Obrazac opisa projekta

- Obrazac proračuna projekta

- Izjava o nepostojanju dvostrukog financiranja

- Izjava o partnerstvu

- Ogledni obrazac Ugovora o financiranju

- Obrazac opisnog i financijskog izvješća

- Zahtjev za isplatu sredstava

**DOSTAVITI:**

1. Web stranica Sportske zajednice Grada Županja

2. Ured za udruge Vlade RH